Diari Oficial de la Generalitat Valenciana


Sumari del DOGV 8474, del 29-01-2019 (2019/507)

RESOLUCIÓ de 9 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 53/17-AIA Alcàsser.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8474

Data del DOGV
:   29-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/507


Data del document
:   09-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alcàsser
    * impacte ambiental

RESOLUCIÓ de 9 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 53/17-AIA Alcàsser. [2019/507]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 53/17-AIA Alcàsser.  
  
  
«Declaració d'impacte ambiental  
Expedient: 136-0672-FQK-H.  
Títol: Centre de tractament de vehicles fora d'ús.  
Promotor: Bakkar Motors, SL.  
Autoritat substantiva: Ajuntament d'Alcàsser.  
Localització: polígon industrial L'Alter, carrer dels Ferrers, número 5, d'Alcàsser (València).  
  
Descripció del projecte  
L'objecte del projecte és l'obtenció de la llicència ambiental per a la legalització d'un «centre de tractament de vehicles fora d'ús» d'acord amb la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
L'activitat se situarà en una parcel·la situada en el polígon industrial L'Alter, carrer dels Ferrers, número 5, del terme municipal d'Alcàsser (València).  
Segons el projecte, la instal·lació ocuparà una nau industrial coberta, d'estructura metàl·lica i tancaments laterals de formigó. Presenta 9,93 m d'alçària i 630,61 m² de superfície útil, que es distribuirà en magatzem, oficines i lavabos i pati exterior. Disposa de diversos accessos a l'exterior per la façana davantera.  
Segons els plànols, a l'interior de la nau es distingiran les zones següents: recepció de vehicles al final de la seua vida útil (VFVU), descontaminació; desmuntatge; emmagatzematge de residus procedents de la descontaminació; emmagatzematge de VFVU descontaminats i emmagatzematge de peces útils. Encara que al principi es va projectar realitzar l'emmagatzematge dels pneumàtics i part de la ferralla en el pati exterior, posteriorment es va traslladar a l'interior de la nau, amb la qual cosa, tota l'activitat industrial es realitzarà dins de la nau coberta.  
  
Adjacents a la dreta i al fons hi ha altres naus industrials. Enfront i a l'esquerra confronta amb les vies públiques.  
La instal·lació disposarà dels serveis d'aigua potable, energia elèctrica i connexió al clavegueram.  
  
Procés industrial  
L'activitat preveurà les operacions pròpies d'un centre de tractament de VFVO, dedicat a la descontaminació dels vehicles, el desmuntatge, l'emmagatzematge de les peces per a distribuir-les als clients i la gestió dels residus sòlids i líquids que no es poden recuperar.  
  
El procés es durà a terme en les fases següents:  
1. Recepció: després de rebre el VFVU se'n procedirà al registre abans de descontaminar-lo. Així mateix, el lliurament del vehicle en el CAT es documentarà mitjançant l'emissió del corresponent certificat de destrucció.  
2. Descontaminació i emmagatzematge de residus: en primer lloc es procedirà a la retirada de la bateria. Posteriorment es retirarà el combustible i altres fluids, materials i components considerats com a perillosos. Es descarregaran en els seus respectius recipients que estaran degudament etiquetats. El VFVU passa a considerar-se com a residu no perillós i passa a la fase següent.  
3. Desmuntatge i emmagatzematge de components: es procedirà a desmuntar i separar del cos del vehicle els pneumàtics i altres components i peces susceptibles de reutilització com a recanvis.  
4. Emmagatzematge de VFVU descontaminats: s'emmagatzemaran abans de lliurar-los a instal·lacions autoritzades perquè els fragmenten.  
La codificació dels residus per als quals se sol·licita la corresponent autorització administrativa, segons la Decisió de la Comissió de 18 de desembre de 2014 per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, és la següent:  
13 02 04\*: Olis minerals clorats de motor, de transmissió mecànica i lubrificants.  
13 02 05\*: Olis minerals no clorats de motor, de transmissió mecànica i lubrificants.  
13 02 06\*: Olis sintètics de motor, de transmissió mecànica i lubrificants.  
13 02 07\*: Olis fàcilment biodegradables de motor, de transmissió mecànica i lubrificants.  
13 02 08\*: Altres olis de motor, de transmissió mecànica i lubrificants.  
13 03 01\*: Olis d'aïllament i transmissió de calor que contenen PCB.  
13 03 06\*: Olis minerals clorats d'aïllament i transmissió de calor diferents dels especificats en el codi 13 03 01.  
13 02 07\*: Olis fàcilment biodegradables de motor, de transmissió mecànica i lubrificants.  
13 03 08\*: Olis sintètics d'aïllament i transmissió de calor.  
13 07 01\*: Fuel i gasoil.  
13 07 02\*: Gasolina.  
16 01 03: Pneumàtics fora d'ús.  
16 01 06: Vehicles al final de la seua vida útil que no continguen líquids ni altres components perillosos.  
16 01 07\*: Filtres d'oli.  
16 01 10\*: Components explosius (per exemple, coixins de seguretat).  
16 01 12: Sabates de fre diferents de les especificades en el codi 16 01 11.  
16 01 15: Anticongelants diferents dels especificats en el codi 16 01 14.  
16 01 16: Depòsits per a gasos liquats.  
16 01 17: Metalls ferris.  
16 01 18: Metalls no ferris.  
16 01 19: Plàstic.  
16 01 20: Vidre.  
16 06 01\*: Bateries de plom.  
16 06 02\*: Acumuladors de Ni-Cd.  
  
A més dels codis relacionats, l'EIA explica que els residus perillosos es corresponen amb: olis usats, líquid de frens, anticongelant, fluids del sistema d'aire condicionat, fluids del sistema de coixins de seguretat, amiant, mercuri, absorbents utilitzats per a la recollida de fuites i vessaments accidentals, bidons buits que hagen contingut substàncies perilloses i draps contaminats. Com a residus no perillosos destaca: pneumàtics, catalitzadors i altres components com a plàstics, vidres, moquetes, etc.  
Els diferents tipus de residus s'emmagatzemaran, degudament classificats, en la seua zona específica.  
No s'indica la capacitat màxima de tractament anual prevista per a la instal·lació.  
Com a maquinària que intervindrà en el procés, únicament esmenta un elevador de cotxes, trepants i radials. No es concreta tota la maquinària que intervindrà en els processos de descontaminació.  
  
Tramitació administrativa  
- El 23 de març de 2017 es va rebre un ofici de l'Ajuntament d'Alcàsser que remetia l'expedient de l'activitat «centre de tractament de vehicles fora d'ús», amb la finalitat que s'emeta la declaració d'impacte ambiental ordinària preceptiva i prèvia a la concessió de la llicència ambiental. L'expedient consta de: projecte tècnic, i estudi d'impacte ambiental (EIA) i certificat d'informació pública.  
- El 26 de juliol de 2017 l'ajuntament va remetre el certificat de compatibilitat urbanística.  
- El certificat d'informació pública indica que l'expedient es va sotmetre a informació pública mitjançant publicació en el butlletí oficial de la província de València número 21, de 31 de gener de 2017. Transcorregut el termini de trenta dies, no s'havien presentat al·legacions sobre aquest tema.  
  
Consideracions ambientals  
Consultat el visor web intern de cartografia de la CHOPVT, no es van observar afeccions a elements naturals destacables en la zona d'ubicació, llevat que l'activitat es troba situada dins del PORN de l'Albufera. No obstant això, segons l'informe emés per l'ajuntament, es tracta d'un terreny urbà industrial en el qual l'activitat és compatible amb les normes urbanístiques del Pla general d'ordenació urbana d'Alcàsser.  
  
Segons l'EIA, no s'han estudiat altres alternatives a la solució proposada a causa que se circumscriu a una zona industrial consolidada i l'activitat ja està en fase de funcionament.  
Les principals afeccions ambientals associades són:  
1. A l'atmosfera:  
a) Alteració de la qualitat de l'aire: l'EIA considera que poden haver-hi impactes derivats de l'emissió de partícules i gasos de combustió vinculats a les operacions de transport, càrrega i descàrrega i a les operacions de manipulació dels residus procedents de la descontaminació dels vehicles. Les mesurades protectores i correctores se centraran en una manipulació i gestió correcta d'aquests residus. Respecte del procés d'extracció de gasos fluorats dels aires condicionats dels vehicles, indica que es realitzarà de manera controlada utilitzant els equips específics per a això. S'emmagatzemaran de manera adequada fins que es lliuren al gestor autoritzat.  
Aquestes mesures s'ampliaran amb el següent:  
- Per realitzar operacions d'emmagatzematge i manipulació de residus, l'activitat es troba inclosa en el Reial decret 100/2011, de 28 de gener, pel qual s'actualitza el catàleg d'activitats potencialment contaminadores de l'atmosfera i s'estableixen les disposicions bàsiques per a la seua instal·lació. Per això, el titular haurà de complir amb les obligacions establides en la Llei 34/2007, de 15 de novembre, de qualitat de l'aire i protecció de l'atmosfera i normativa de desplegament.  
- Les operacions de descontaminació dels VFVU es realitzaran de manera controlada, utilitzant els equips específics per a això.  
- El personal que realitze el procés d'extracció de gasos fluorats haurà de disposar del certificat acreditatiu regulat en el Reial decret 795/2010, de 16 de juny, pel qual es regula la comercialització i manipulació de gasos fluorats i equips basats en aquests, així com la certificació dels professionals que els utilitzen.  
b) Contaminació acústica: l'EIA inclou un estudi acústic que justifica que és suficient amb l'aïllament produït pels paraments per a no sobrepassar els nivells de recepció exterior.  
Com a mesures protectores proposa:  
- Es disposarà de certificat acústic.  
- Efectuar les revisions tècniques reglamentàries dels vehicles de l'empresa.  
- El funcionament dels equips d'aire condicionat es regularà de manera que no se sobrepassen els nivells de pertorbació per sorolls i vibracions establits per a la zona.  
- Al començament de l'activitat, i almenys cada cinc anys, es realitzarà una auditoria acústica que verificarà que l'activitat en funcionament compleix la normativa d'aïllament acústic i de nivells transmés als confrontants i a l'exterior. Es realitzaran d'acord amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell, de la Generalitat Valenciana, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
  
A les mesures proposades cal afegir que en cas que l'auditoria realitzada no certifique la conformitat amb la normativa vigent, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
2. Al sòl i les aigües  
Segons l'EIA, les úniques aigües que abocaran al clavegueram seran les procedents de l'ús habitual de vestuaris i condícies, assimilables a les domèstiques. Les conduccions es connectaran a la xarxa de clavegueram mitjançant arquetes de registre. Els abocaments d'olis o altres líquids que puguen contaminar el sòl i les aigües per vessaments accidentals o fugues dels recipients que els contenen, seran correctament gestionats. D'altra banda, preveu les aigües de neteja del paviment de les instal·lacions com a accions del procés productiu potencialment contaminadores del sistema de sanejament sense establir mesures protectores per a minimitzar els efectes.  
Com a mesures protectores i correctores proposa:  
- Els residus procedents de la descontaminació s'emmagatzemaran, degudament classificats, en recipients homologats sobre superfície impermeable i dotada de pendents.  
- Els contenidors i depòsits d'emmagatzematge de residus perillosos es disposaran sobre cubetes, o plataformes de recollida, que permeten la recollida de possibles vessaments accidentals en el cas de trencaments o fugues.  
- La zona destinada a la retirada i emmagatzematge de les bateries disposarà d'algun producte neutralitzador d'àcids (bicarbonat sòdic) per a ser utilitzat en cas de vessament, així com un punt d'aigua (rentaülls).  
  
- Es disposarà de material absorbent per a la recollida de fugues i vessaments. Una vegada utilitzat s'emmagatzemarà en recipients adequats fins que es lliure al gestor corresponent.  
Aquestes mesures s'ampliaran amb:  
- Tota la superfície del centre de tractament disposarà de superfície impermeable i dotada de pendents perquè, en cas de produir-se vessaments, siguen dirigits cap a instal·lacions adequades per a la seua recollida.  
- Els abocaments produïts després d'una fuga, vessament o accident, així com els procedents d'operacions de manteniment i neteja de les instal·lacions, llavat de peces, recipients o qualsevol altre equip o mitjà utilitzat en el procés industrial, hauran de ser controlats, recollits i gestionats d'acord amb la seua naturalesa.  
- Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament d'Alcàsser. Si és necessari, s'aplicaran els tractaments previs pertinents per a complir amb els límits que s'hi establisquen.  
3. Impactes sobre la fauna, flora o paisatge  
L'EIA els considera d'escassa importància per realitzar-se a l'interior d'una nau localitzada en sòl industrial consolidat.  
4. Aspectes socioeconòmics  
L'EIA valora com a positiva la incidència d'aquest projecte en l'economia del municipi d'Alcàsser i voltants.  
Respecte de la codificació dels residus per als quals se sol·licita la corresponent autorització administrativa, es troben a faltar alguns dels codis que es preveu obtindre després de la descontaminació dels vehicles, com per exemple, els procedents de la retirada dels equips d'aire condicionat. Per això, s'actualitzarà la llista dels residus admesos en l'activitat detallats en la part expositiva d'aquesta resolució, almenys, incloent-hi qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
El programa de vigilància ambiental estableix una sèrie d'obligacions normatives que l'activitat complirà durant el seu desenvolupament. Principalment fa referència a les obligacions com a productor i com a gestor de residus. D'aquest programa de vigilància ambiental, es portarà un registre documentat que inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i lliurament dels residus. La documentació estarà a la disposició de les autoritats competents.  
  
Consideracions jurídiques  
1. El projecte ha sigut sotmés al procediment d'avaluació d'impacte ambiental, d'acord amb els apartats 6.c.1) i 6.c.2) de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i modificat pel Decret 32/2006, de 10 de març.  
2. L'expedient ha observat els tràmits previstos en la Llei 21/2013, de 9 de desembre, d'avaluació ambiental, i en les altres disposicions que li són aplicables.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Per tot això, en ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjudici de la prèvia obtenció de les autoritzacions sectorials que li siguen aplicables, l'activitat de «centre autoritzat de tractament de vehicles fora d'ús», la titular del qual és Bakkar Motors, SL, situada en el polígon industrial L'Alter, carrer dels Ferrers, número 5, d'Alcàsser (València), sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com els condicionants establits a continuació:  
1. Els residus admesos en l'activitat seran els que figuren en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'obtindrà de l'òrgan competent en matèria de residus les corresponents autoritzacions i inscripció en el registre general de gestors autoritzats de residus de la Comunitat Valenciana que corresponguen per al centre situat en polígon industrial L'Alter, carrer dels Ferrers, número 5, d'Alcàsser (València), per al desenvolupament de l'activitat, i aquesta s'adaptarà a les condicions que l'esmentat òrgan establisca.  
  
3. El promotor disposarà de compromisos d'acceptació de residus per gestors autoritzats per a la totalitat dels residus generats per aquesta activitat. Els compromisos estaran permanentment en vigor i a la disposició de l'autoritat ambiental competent.  
4. Les operacions de descontaminació dels VFVU es realitzaran de manera controlada, utilitzant els equips específics per a això.  
5. El personal que realitze el procés d'extracció dels gasos fluorats del sistema d'aire condicionat dels vehicles haurà de disposar del certificat acreditatiu regulat en el Reial decret 795/2010 de 16 de juny pel qual es regula la comercialització i manipulació de gasos fluorats i equips basats en aquests, així com la certificació dels professionals que els utilitzen.  
6. En cas que l'auditoria realitzada no certifique la conformitat amb la normativa vigent, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
7. Tota la superfície del centre de tractament disposarà de superfície impermeable i dotada de pendents perquè, en cas de produir-se vessaments, siguen dirigits cap a instal·lacions adequades per a la seua recollida.  
8. Els abocaments produïts després d'una fugida, vessament o accident, així com els procedents d'operacions de manteniment i neteja de les instal·lacions, llavat de peces, recipients o qualsevol altre equip o mitjà utilitzat en el procés industrial, hauran de ser controlats, recollits i gestionats d'acord amb la seua naturalesa.  
9. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament d'Alcàsser. Si és necessari s'aplicaran els tractaments previs pertinents per a complir amb els límits que s'hi establisquen.  
10. Es portarà un registre documentat del programa de vigilància ambiental a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. Aquest registre documentat inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i lliurament dels residus. La documentació estarà a la disposició de les autoritats competents.  
1. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si s'escau, l'aplicació de noves mesures correctores.  
  
  
Segon  
Notificar a les parts interessades que, contra la present resolució, per no ser un acte definitiu en via administrativa, no es pot posar cap recurs, la qual cosa no és inconvenient perquè puguen utilitzar-se els mitjans que en defensa del seu dret i interessos consideren pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que es disposa en l'article 41 de la Llei 21/2013, de 9 de desembre, d'avaluació ambiental.  
  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 22 de novembre de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 9 de gener de 2019.- El director general de Medi Natural i d'Avaluació Ambiental: Antoni Marzo i Pastor.